Man sterf ná hy uit boom valArgieffoto ŉ 27-jarige man is Donderdagoggend dood nadat hy uit ŉ boom by ŉ aftreeoord in Akasia, Pretoria, geval het. “Die man was glo omstreeks 08:45 besig om die boom te snoei toe hy geval het,” het Athlenda Mathe, woordvoerder van die polisie, gesê. Die aftreeoord is in Badgerlaan geleë. “Die man was in ŉ kritieke toestand toe paramedici by die toneel opgedaag het,” het Mathe verduidelik. “Hy is op die toneel gestabiliseer en na ŉ nabygeleë hospitaal geneem. Hy het ongelukkig in die hospitaal aan sy beserings beswyk.”